Salvamont avertizează: viperele au ieșit mai repede din hibernare. "Ele nu atacă omul, decât dacă sunt provocate"
Viperele au ieșit mai repede din hibernare anul acesta, avertizează Salvamont Hunedoara. Tocmai din acest motiv, ele pot fi întâlnite deja pe cărările de munte sau pe stânci, în timp ce se încălzesc la soare. Viperele nu atacă decât atunci când sunt provocate sau călcate din greșeală, spun salvatorii montani, citați de Agerpres.